Lífið og Á eigin fótum á stærstu barnaleikhúshátíð í heimi Kolbrún Bergþórsdóttir skrifar 23. nóvember 2019 10:30 Lífið - Stórskemmtilegt drullumall ! og á Eigin fótum hefur verið boðið að sýna á heimsþingi Assitej í Japan á næsta ári . Assitej eru heimssamtök barnaleikhúss og halda samtökin árlegt heimsþing sem er stærsta barnaleikhúshátíð í heimi . Þangað koma áhorfendur og leikhúsfólk hvaðanæva úr heiminum til að sjá það besta hverju sinni í barnaleikhúsi . Alls komu 1.400 sýningar til greina og íslensku sýningunum er því sýndur mikill heiður . Í framhaldinu verður Lífið sýnt á Ricca Ricca hátíðinni á japönsku eyjunni Okinawa sem er tengd við heimsþingið . Fyrirhugað er að sýna á eigin fótum í Okinawa og Kýótó sem og Tókýó þar sem heimsþingið er . Lífið – Stórskemmtilegt drullumall ! er verðlaunaleikrit , samið og flutt af leikhópnum 10 fingur . Sýningin er án orða , dansar á mörkum leikhúss og myndlistar . Lífið fjallar um sköpunarkraft , vináttu og hringrás lífsins . Á eigin fótum er brúðusýning án orða með frumsaminni tónlist . Þar er fjallað um Ninnu , sex ára uppátækjasama stelpu sem býr í Reykjavík á millistríðsárunum og er send ein í afskekkta sveit sumarlangt . Umhverfi Ninnu er töfrum gætt og öðlast hversdagslegir hlutir líf og nýtt hlutverk í sýningunni .